Хишигтэн хошуу

Хишигтэн хошуу (монгол бичиг: , кирилл үсэг: Хишигтэн/Хэшигтэн хошуу; хятад: 克什克腾旗, пиньинь: Kèshén kèténg qí ) бол БНХАУ-ын Өвөр Монголын Улаанхад хотын харьяаны нэгэн хошуу юм. Засаг захиргааны төв нь Бяруу балгас (хятадаар Жинпэн тосгон, 经棚镇). Зүүн талаар Линьши шянь, Онниуд хошуу, хойд болон баруун талаар Шилийн гол аймгийн Баруун үзэмчин хошуу, Шилийн хот, Шулуун Хөх хошуу, Долон нуур шянь, өмнө талаар Хэбэй мужийн Чэндэ хоттой хил залгадаг. 

 Түүхийн тойм 
Энэ хошууны нэрийг Монголын их хаадын хамгаалагч цэргийн нэгж хишигтэнтэй холбож үздэг бөгөөд Даян хаан өөрийн хөвүүн Очирболдод Цахар түмний Хишигтэн отгийг өмч болгон өгсөн. Өвөр Монгол Манжид эзлэгдсэний дараа Очирболдын тав дахь үеийн ач Соном тайжид нутаг хуваан өгч 1652 онд Хишигтэн хошууг байгуулж, Зуу Удын чуулганд багтаасан.  

1912 онд Дундад Иргэн Улс байгуулагдсаны дараа Өвөр Монголд Хятадын 70,000 цэрэгтэй армийг байршуулсан тул 1913-1914 онд Богд хаант Монгол Улсын арми Өвөр Монголыг чөлөөлөхөөр Таван замаар цэрэг мордуулж Хятадтай дайтаж, тус хошууны төв Бяруу балгасыг Лаварын Сумъяа, Бавуужав нарын удирдсан монгол цэргүүд 1913 оны 6, 8, 9 сард хэд хэдэн удаа чөлөөлсөн ч, монгол цэрэг дайны ажиллагааг зогсоосноор Хятадын тал дахин эзэлсэн. 1933 онд Японы Манжго улс эзлэн авсан. 1945-1949 онд ХКН, Гоминдан намынхны байлдааны талбар болж байгаад 1949 оноос Өвөр Монголын Өөртөө Засах Орны Зуу Уд чуулганы хошуу болсон. 1969 онд хятадууд Өвөр Монголыг татан буулгах үед Хишигтэн хошууг Ляонин мужид нэгтгэж, 1979 онд Өвөр Монголд буцаан нэгтгэсэн. 

 Засаг захиргааны нэгж 
Хишигтэн хошуу нь 3 дүүрэг, 7 хот, 2 шян, 4 сумаас бүрдэх бөгөөд төв нь Бяруу хот.
НэрХанзПиньиньМонгол бичигЗасаг захиргааны кодДүүрэгИнчан дүүрэг应昌街道Yīngchāng Jiēdào150425400Галдастай дүүрэг热水塘街道Rèshuǐtáng Jiēdào150425401Шармөрөн дүүрэг西拉沐沦街道Xīlāmùlún Jiēdào150425403ХотБяруу хот经棚镇Jīngpéng Zhèn150425100Юйжоуди хот宇宙地镇Yǔzhòudì Zhèn150425101Түчэнзи хот土城子镇Tǔchéngzi Zhèn150425102Дүншин хот同兴镇Tóngxīng Zhèn150425103Ванхэюн хот万合永镇Wànhéyǒng Zhèn150425104Жирүй хот芝瑞镇Zhīruì Zhèn150425105Далай нуур хот达来诺日镇Dáláinuòrì Zhèn150425106ШянШинкайди шян新开地乡Xīnkāidì Xiāng150425200Хоншанзи шян红山子乡Hóngshānzi Xiāng150425201СумДархануул сум达日罕乌拉苏木Dárìhǎnwūlā Sūmù150425202Баянцагаан сум巴彦查干苏木Bāyànchágàn Sūmù150425203Хуурай хүрээ сум浩来呼热苏木Hàoláihūrè Sūmù150425204Улаанбутан сум乌兰布统苏木Wūlánbùtǒng Sūmù150425205

 Эшлэл 

Ангилал:1652 он
Ангилал:Өвөр Монголын хошуу
Ангилал:Хятадын засаг захиргааны нэгж
Ангилал:Өвөр Монголын газар зүй